**Diákönkormányzati Szervezeti és Működési Szabályzat**

2023.

Jelen dokumentum szabadon felhasználható, módosítható, terjeszthető.

**Tartalomjegyzék**

[1. Általános rendelkezések 2](#_Toc150356145)

[1.1. Az SzMSz célja 2](#_Toc150356146)

[1.2. Az SzMSz személyi és területi hatálya, érvényessége 2](#_Toc150356147)

[1.3. A diákönkormányzatokkal kapcsolatos törvényi rendelkezések 2](#_Toc150356148)

[2. A Diákönkormányzat célja, feladata 2](#_Toc150356149)

[3. A Diákönkormányzat jogosultságai és kötelezettségei 3](#_Toc150356150)

[3.1. Döntési jogkört gyakorol 3](#_Toc150356151)

[3.2. Egyetértési jogkört gyakorol 3](#_Toc150356152)

[3.3. Véleményezési jogkört gyakorol 3](#_Toc150356153)

[**3.3.1.** **A diákönkormányzat véleményének kikérésének módja** 5](#_Toc150356154)

[3.4. Egyéb jogok 5](#_Toc150356155)

[3.5. Kötelezettségek 5](#_Toc150356156)

[4. A Diákönkormányzat szervezeti felépítése és működése 5](#_Toc150356157)

[4.1. A DÖK tagjai 5](#_Toc150356158)

[4.1.1. A DÖK tagok jogai 6](#_Toc150356159)

[4.2. A DÖK vezetősége 7](#_Toc150356160)

[4.2.1. A diákönkormányzat vezetőségének tagjai 7](#_Toc150356161)

[4.2.2. A diákönkormányzat elnöke 7](#_Toc150356162)

[4.2.3. A diákönkormányzat elnökhelyettese 7](#_Toc150356163)

[4.2.4. A vezetőség feladatai, jogai, kötelezettségei 7](#_Toc150356164)

[4.3. A DÖK intézőbizottsága 7](#_Toc150356165)

[4.3.1. Az intézőbizottság tagjai 7](#_Toc150356166)

[4.4. A DÖK választmánya 8](#_Toc150356167)

[5. Kapcsolattartás a nevelőtestülettel és az iskola vezetőségével 9](#_Toc150356168)

[6. Záró rendelkezések 9](#_Toc150356169)

[7. Legitimációs záradék 10](#_Toc150356170)

# Általános rendelkezések

A diákönkormányzat székhelye: Túrkevei Petőfi Sándor Általános Iskola , 5420 Túrkeve, Petőfi tér 6.

## Az SzMSz célja

Ezen Szervezeti és Működési Szabályzat a Túrkevei Petőfi Sándor Általános Iskola in tanulói, tanulóközönségei által létrehozott diákönkormányzat (továbbiakban DÖK) szervezeti felépítését és működési rendjét szabályozza.

## Az SzMSz személyi és területi hatálya, érvényessége

1. Személyi hatálya: minden, az iskolával tanulói jogviszonyban álló diák.

2. Területi hatálya: az iskola székhelye, telephelyei.

3. Érvényessége: DÖK szervezeti és működési szabályzatát a DÖK a munkáját segítő pedagógus közreműködésével készíti elő, majd a választó tanulók közösségének elfogadása után a nevelőtestület hagyja jóvá.

4. Módosítása: évente egyszer az SZMSZ-t felül kell vizsgálni, indokolt (például jogszabályi változás, az iskola belső jogi normáinak változása) esetben évente többször is. A rendkívüli eseteknél a módosításhoz a DÖK-gyűlés 2/3-os többsége szükséges.

5. Az SZMSZ módosítására a személyi hatályban meghatározott körből bárki nyújthat be javaslatot, ehhez azonban az osztályképviselők 2/3-os többsége szükséges.

## A diákönkormányzatokkal kapcsolatos törvényi rendelkezések

* + - 1991. LXIV. törvény a gyermekek jogairól
		- 2011. CXC. törvény a nemzeti köznevelésről
		- 20/2012 (VIII. 31) EMMI rendelet a nevelési-oktatási intézmények működéséről és a köznevelési intézmények névhasználatáról
		- 326/2013. (VIII. 30) kormányrendelet
		- az Intézmény szervezeti és működési szabályzata és az Intézmény házirendje

# A Diákönkormányzat célja, feladata

* + - A törvényi rendelkezések által biztosított diákjogok biztosítása és érvényesítése.
		- A diákönkormányzat feladata, hogy az iskola tanulóinak érdekeit képviselje, az érintett tanulók érdekében eljárjon.
		- A diákönkormányzat tevékenysége a tanulókat érintő valamennyi kérdésre kiterjed.
		- A diákönkormányzat a tanulói érdekképviseleten túl részt vesz az intézményi élet alábbi területeinek a segítésében, szervezésében is:
			* + sportélet
				+ kulturális programok, rendezvények támogatása,
				+ kapcsolattartás más intézmények tanulóival, diákjaival.

# A Diákönkormányzat jogosultságai és kötelezettségei

Bizonyos ügyekben a diákönkormányzat jogosult határozatokat és döntéseket hozni. Ezen döntések tartalmáért, azok megtartásáért, illetve a döntés elmulasztásáért a DÖK felel.

A diákönkormányzat véleményt nyilváníthat, javaslattal élhet a nevelési-oktatási intézmény működésével és a tanulókkal kapcsolatos valamennyi kérdésben.

### Döntési jogkört gyakorol

A nevelőtestület véleményének kikérésével a következő kérdésekben:

* + - saját működésével kapcsolatban,
		- hatáskörei gyakorlásával kapcsolatban,
		- egy tanítás nélküli munkanap programjának megállapításában,
		- az iskolai diákönkormányzati tájékoztatási rendszer létrehozásáról és működtetéséről, valamint a tájékoztatási rendszer szerkesztősége tanulói vezetőjének és munkatársainak megbízásáról,
		- a diákönkormányzat szervezeti és működési szabályzatának elfogadásában (nevelőtestületi jóváhagyás mellett).

### Egyetértési jogkört gyakorol

* + - az intézményben üzemelő élelmiszer-árusító üzlet nyitvatartási rendjének és az működtetési időszakának a megállapodásban történő meghatározásánál,

Ezekben a kérdésekben köteles állásfoglalását indoklással együtt az intézmény nevelőtestületéhez eljuttatni. Ha a DÖK nyilatkozata nemleges, vagy álláspontja eltér a nevelőtestület véleményétől, akkor egyeztető tárgyaláson a DÖK elnöke, illetve a képviselő pedagógus köteles részt venni.

### Véleményezési jogkört gyakorol

* + - az intézmény működésének és a tanulókkal kapcsolatos valamennyi kérdésben,
		- az intézményi SZMSZ jogszabályban meghatározott rendelkezéseinek, illetve módosításainak elfogadása előtt,
		- a házirend elfogadása és módosítása előtt,
		- az ünnepélyek, megemlékezések rendjével, a hagyományok ápolásával kapcsolatban,
		- a diákönkormányzati szerv, a diákképviselők, valamint az iskolai vezetők közötti kapcsolattartás formájának és rendjének meghatározásában,
		- a diákönkormányzat működéséhez szükséges feltételek (helyiségek, berendezések használata) biztosítása kérdésében,
		- a tanulók szervezett véleménynyilvánítása és a tanulók rendszeres tájékoztatásának rendjével és formáival kapcsolatban,
		- a tanulók jutalmazásának elveivel és formájával, illetve a fegyelmező intézkedések formáival és alkalmazásának elveivel kapcsolatban,
		- a tanulói szociális juttatások elosztási elveinek meghatározása előtt,
		- a diákönkormányzatok részére biztosított helyiségek kijelölésének, használati joga megvonásának meghatározásában,
		- ha az oktató nevelő intézmény szervezeti és működési szabályzata tanulói jogviszonnyal kapcsolatos kérdést rendez,
		- a tanulók nagyobb közösségét érintő kérdésekben (azt, hogy mi tekinthető a tanulók nagyobb közösségének a házirendben kell szabályozni),
		- a tanulók helyzetéről készült beszámolók elkészítésekor, elfogadásakor,
		- a tanulói pályázatok, versenyek meghirdetésekor, megszervezésekor,
		- a tanórán kívüli tevékenység formáinak meghatározásakor,
		- a könyvtár, a sportlétesítmények működési rendjének meghatározásakor,
		- a tanulókat érintő programokat illetően az iskolai munkaterv elkészítésénél,
		- az intézmény adatkezelési szabályzatának elkészítésénél, módosításánál,
		- a térítési díj ellenében igénybe vehető szolgáltatások esetében az iskolaszék, - annak hiányában az iskolai diákönkormányzat kikérésével – meghatározza azt a legmagasabb összeget, amelyet a program megvalósításánál nem lehet túllépni.

A diákönkormányzat javaslatot tehet, illetve élhet véleményezési jogával a fenntartónak:

* + - az intézmény megszüntetésével,
		- az intézmény átszervezésével,
		- az intézmény feladatának megváltoztatásával,
		- az intézmény nevének megállapításával.
1. **A diákönkormányzat véleményének kikérésének módja**

Azokban az ügyekben, amelyekben a diákönkormányzat véleményének kikérése kötelező, a DÖK képviselőjét a tárgyalásra meg kell hívni, és az előterjesztést, valamint a meghívót a tárgyalás határnapját legalább 15 nappal megelőzően meg kell küldeni a DÖK részére.

A diákönkormányzat vezetősége a beterjesztés megismerése után összehívja a választmányát, amely elfogadja a diákönkormányzat álláspontját az adott ügyben. A választmány ülésezésének akadályoztatása esetén a diákönkormányzat vezetősége határozza meg a diákönkormányzat véleményét.

### Egyéb jogok

* Nevelőtestületi értekezletet kell összehívni a diákönkormányzat kezdeményezésére.
* Intézményi tanács, iskolaszék létrehozását kezdeményezheti az iskolai diákönkormányzat képviselője, DÖK hiányában az iskolába járó tanulók legalább 20%-a. A DÖK képviselőket küldhet az iskolaszékbe.
* Az iratkezelés során felbontás nélkül továbbítani kell a diákönkormányzat részére a nevére szóló leveleket.
* A diákönkormányzat jogosult szövetséget létesíteni, továbbá ilyenhez csatlakozni. A szövetség az iskolában a DÖK jogait nem gyakorolhatja.

A diákönkormányzat jogai megsértése esetén 15 napon belül a fenntartóhoz fellebbezést nyújthat be. A fenntartó döntése ellen a közléstől számított 30 napon belül a bírósághoz fordulhat.

### Kötelezettségek

A diákönkormányzat alapvető kötelezettsége a tanulók érdekeinek képviselete.

A nevelőtestület egyes jogköreinek gyakorlását átruházhatja a diákönkormányzatra. Az átruházott jogkör gyakorlója a nevelőtestületet tájékoztatni köteles azokról az ügyekről, amelyekben a nevelőtestület megbízásában eljár. Ezeket a rendelkezéseket nem lehet alkalmazni a pedagógiai program, az SZMSZ és a házirend elfogadására.

# A Diákönkormányzat szervezeti felépítése és működése

#### A DÖK tagjai

A diákönkormányzat (továbbiakban DÖK) az a szervezet, amely a diákok érdekvédelmével, az iskolai diákélet koordinálásával, egyes meghatározott esetekben szervezésével foglalkozik.

A DÖK-nek tagja lehet minden, az iskolával tanulói jogviszonyban álló diák. Jelen Diákönkormányzat szervezeti és működési szabályzata nem ellentétes a vonatkozó jogszabályokkal, az iskola SZMSZ-ével és házirendjével.

Kijelentjük, hogy a DÖK politikailag semleges, nem elkötelezett egyetlen világnézet, vallás mellett sem; működése, jogainak és kötelezettségeinek gyakorlása során messzemenően érvényre juttatja az egyenlő bánásmód elvét (diszkriminációmentes).

1. A DÖK tagok jogai

A diákönkormányzat minden tagjának joga:

* a diákönkormányzathoz fordulni érdekképviseletért,
* a tisztségviselő megválasztásában részt venni, mint választó, és mint választható személy,
* kérdést intézzen a diákönkormányzathoz, és arra legkésőbb 15 napon belül választ kapni,
* nyílt ülésen megjelenni,
* a diákönkormányzat működésével, valamint hatáskörei gyakorlásával kapcsolatban panaszt tenni.

A diákönkormányzati tisztségviselők megbízatásának időtartalma valamennyi megbízatás esetében egy tanévre szól. A munkáját nem megfelelően végző, vagy nem megfelelő magatartást tanúsító tisztségviselő az e szakaszban szereplő határidő lejárata előtt, akár megbízatásának lejárata előtt leváltható.

#### A DÖK vezetősége

##### A diákönkormányzat vezetőségének tagjai

* + - * + a diákönkormányzat elnöke,
				+ a diákönkormányzat elnökhelyettese,

##### A diákönkormányzat elnöke

A diákönkormányzat elnöke felelős a DÖK működésért, hatáskörei gyakorlásáról. Személyét a választmány titkos szavazással választja meg. A diákönkormányzat elnöke jogosult a DÖK jogi képviseletére a tantestület előtt, továbbá iskolai, városi, közéleti szinten képviseli a diákönkormányzatot, jogosult a DÖK által írott hivatalos levelek aláírására.

A diákönkormányzati elnök kiemelt feladata figyelemmel kísérni a DÖK jogainak érvényesülését az intézményben.

##### A diákönkormányzat elnökhelyettese

A diákönkormányzat elnökhelyettese a diákönkormányzat elnökének a megbízásakor vagy a diákönkormányzat elnökének tartós távollétében jogosult a DÖK jogi képviseletére. A diákönkormányzat elnökhelyettesét a DÖK elnöke választja meg.

##### A vezetőség feladatai, jogai, kötelezettségei

A diákönkormányzat vezetőségének feladatai:

* + - * + kapcsolattartás az intézmény igazgatójával, nevelő testületével,
				+ a diákönkormányzat működésének irányítása,
				+ a diákönkormányzati ülések vezetése,
				+ előkészítse a diákönkormányzat jogkörébe tartozó ügyek megtárgyalását,
				+ a diákönkormányzathoz érkező panaszok kivizsgálása és megválaszolása,

A diákönkormányzat vezetőségének bármelyik tagja jogosult:

* + - diákönkormányzati ülést összehívni, megnyitni, vezetni.

A diákönkormányzat vezetősége köteles:

* + - * + a Szervezeti és Működési Szabályzat, valamint az éves munkaterv elfogadása előtt beszerezni a nevelőtestület véleményét,
				+ rendszeresen tájékoztatni a választmányt a DÖK jogainak érvényesülésének mértékéről, helyzetéről,
				+ a diákönkormányzat jogainak megsértése esetében jogorvoslatért az intézményvezetőhöz, valamint a tankerülethez fordulni.

#### A DÖK intézőbizottsága

###### Az intézőbizottság tagjai

* a diákönkormányzat vezetősége,
* legfeljebb 5 munkacsoport vezető.

#### A DÖK választmánya

A diákönkormányzat határozatait a választmány szavazza meg, fogadja el. A választmány döntéseit, a DÖK üléseken egyszerű szótöbbséggel hozza. A szavazás formája lehet nyílt és titkos. A választmány ülése határozatképes, ha tagjai legalább 50%-a jelen.

1. A választmányi tagok

A választmány tagjai:

* a diákönkormányzat vezetőségének tagja,
* az osztályképviselők (osztályonként 2-2 fő).

A választmány tagjai funkció szerint csoportokba rendeződhetnek.

1. Az osztályképviselők

A diákönkormányzat osztályképviselőit az osztályok titkos vagy nyílt szavazással választják meg (minden osztályból 2-2 képviselő). A képviselők megbízatása egy évre szól, de a feladatait nem megfelelően végrehajtó képviselő leváltható.

Az osztályképviselő soron kívüli leváltásáról az intézőbizottság dönt. Amennyiben az osztályképviselő két egymást követő választmányi ülésen nem jelenik meg és hiányzását előzetesen nem jelzi, a diákönkormányzat vezetősége tájékoztatja arra, hogy a következő bejelentettlen hiányzását követően képviselői mandátuma automatikusan megszűnik.

1. Feladataik, jogaik, kötelezettségeik

A választmányi tagok feladataik:

* képviselni osztályuk értékeit a diákönkormányzatban, közvetett módon az intézmény vezetősége felé,
* összegyűjteni az osztályukban felvetődő igényeket, problémákat és ötleteket és azt továbbítani a diákönkormányzat vezetősége felé,
* tájékoztatniuk kell az osztályukat a diákönkormányzat munkájáról, döntéseiről, eredményeiről,
* részt venni a diákönkormányzat ülésein. Amennyiben ez nem lehetséges, előzetesen tájékoztatnia kell a DÖK vezetőségét,
* felelősségtudatosan döntéseket hozni és a vállalt feladatokat határidőre végrehajtani.

A választmányi tagok joga, hogy:

* felszólaljon és véleményt nyilvánítson a DÖK ülésein,
* javaslatot tegyen a diákönkormányzat feladat és hatáskörébe tartozó ügyekben, témákban,
* értékelje a diákönkormányzat tevékenységét.

A választmányi tagok kötelessége:

* részt venni a diákönkormányzat munkájában, a döntéshozatalban és az intézkedések megtétele során,
* lehetőség szerint előre bejelenteni, ha az ülésen nem tud megjelenni,
* a tudomására jutott titkot megőrizni és védeni a személyiségi jogokat,
* a rajta keresztül benyújtott, a diákönkormányzat részére címzett panasztételt a DÖK vezetőségének továbbítani,
* a DÖK vezetősége által indított panaszkezelési eljárásban együttműködni.

# Kapcsolattartás a nevelőtestülettel és az iskola vezetőségével

1. A diákönkormányzatot segítő pedagógus

A diákönkormányzatot segítő pedagógus e feladatra kijelölt, felsőfokú végzettségű és pedagógus szakképzettségű személy, akit a diákönkormányzat javaslatára az intézményvezető bíz meg ötéves időtartalomra.

Az iskolaigazgató felel a diákönkormányzattal való megfelelő együttműködésért.

* + 1. Feladatai, jogai, kötelességei

A diákönkormányzatot segítő pedagógus feladatai:

* kapcsolattartás az intézmény vezetésével, a nevelőtestülettel,
* a nevelőtestület véleményezési jogának gyakorlása a DÖK üléseken,
* a diákönkormányzat vezetésével rendszeresen konzultálni az intézmény, illetve a DÖK ügyeiről, felmerülő problémákról, javaslatokról,
* a diákönkormányzat felhatalmazása esetében, a DÖK ügyeiben eljárni,

A diákönkormányzat elnökének írásbeli megbízásakor jogosult a diákönkormányzat nevelőtestület előtti képviseletére.

A diákönkormányzatot segítő pedagógus a választmányi ülések állandó meghívottja, de szavazati joggal nem rendelkezik, az üléseken kizárólag tanácskozási joggal vesz részt.

# Záró rendelkezések

Az SzMSz nyilvános, az intézmény weboldalán bárki számára elérhető. Az SzMSz minden évben felülvizsgálatra, módosításra kerül.

Jelen Szervezeti és Működési Szabályzatot a diákönkormányzat vezetősége készítette el és a diákönkormányzat választmánya fogadta el.

Jelen Szervezeti és Működési Szabályzatot az intézmény nevelőtestülete hagyta jóvá.

A diákönkormányzat SzMSz-ét az intézmény belső működésének szabályzatai között kell őrizni.

1. SzMSz módosítása

Az SzMSz-t módosítani lehet, ha azt

* a diákönkormányzat vezetősége,
* a diákönkormányzat intézőbizottsága,
* az intézmény tanulóinak legalább a 30%-a vagy
* a nevelőtestület kezdeményezi.

A diákönkormányzat SzMSz-ét soron kívül módosítani kell, ha jogszabályi változás, házirendváltozás, vagy az intézmény szervezeti és működési szabályzatának módosítása szükségessé teszi.

# Legitimációs záradék

Az SzMSz-t a diákönkormányzat választmánya 2023. -án/én elfogadta és a nevelőtestület részére jóváhagyásra benyújtotta.

Az SzMSz életbelépésének időpontja jelen SzMSz elfogadásának napja.

 diákönkormányzat elnöke